Universitas Catholica Mechliniensis
Universitas Catholica Belgii, vulgo vocata Universitas catholica Mechliniensis, universitas studiorum est quae Mechliniae in Belgica condita est die 8 mensis novembris anno 1834 ab episcopis catholicis Belgicis cum licentia papae Gregorii XVImi data per breve 13 decembris 1833. Tunc temporis enim, episcopi voluerunt universitatem studiorum novam in regno Belgico condere ad "integram doctrinam de Sancta Sede apostolica manantem accipiendam et ad respuenda omnia quae non ab hoc augusto fonte scaturiebant". Primus "Rector Magnificus", ut aiunt, huius Universitatis fuit Dominus Petrus de Ram. Sed huic universitati novae non longa fuit vita quia post unum annum migravit Lovanium qua in urbe nomen novum sibi selegit: Universitas Catholica Lovaniensis.